钦定古今图书集成/历象汇编/庶征典/第169卷 > 《田家五行》 > 北齐
## 钦定古今图书集成/历象汇编/庶征典/第169卷 > 《田家五行》 > 北齐

### 后主武平二年有兔出庙社中

按《北齐书后主本纪》，不载。　按《隋书五行志》，武平二
年，有兔出庙社之中。京房《易飞候》曰：“兔入王室，其君
亡。”案庙者，祖宗之神室也。后五岁，周师入邺，后主东
奔。

《武平　年》，狼暴，狐为怪。

按《北齐书后主本纪》，不载。　按《隋书五行志》：武平末，
并、肆诸州，多狼而食人。《洪范五行传》曰：“狼，贪暴之兽，
大体以白色为主，兵之表也。又似犬，近犬祸也。”京房
《易传》曰：“君将无道，害将及人，去之深山以全身。厥妖
狼食人。”时帝任用小人，竞为贪暴，残贼人物，食人之
应。寻为周军所灭，兵之象也。　又按志：武平中，朔州
府门外，无何有小儿脚迹，又拥土为城雉之状，时人
怪而察之，乃狐媚所为，渐流至并、邺。与《武定三年》同
占。是岁，安南王思好起兵于北朔，直指并州，为官军
所败。郑子饶、羊法暠等复乱山东。

《武平四年》，“狐媚为怪。”

按：《北史齐后主本纪》：“四年春正月，邺都、并州并有狐
媚，多截人发。”